CELEX: 62011TN0421
Language: da
Date: 2011-08-06 00:00:00
Title: Sag T-421/11: Sag anlagt den 6. august 2011 — Qualitest FZE mod Rådet

24.9.2011   
            
            
               DA
            
            
               Den Europæiske Unions Tidende
            
            
               C 282/44
            
         Sag anlagt den 6. august 2011 — Qualitest FZE mod Rådet
   (Sag T-421/11)
   2011/C 282/81
   Processprog: engelsk
   
      Parter
   
   
      Sagsøger: Qualitest FZE (Dubai, De Forenede Arabiske Emirater) (ved advokat M. Catrain González samt barristers E. Wright og H. Zhu)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 503/2011 af 23. maj 2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 136, s. 26) og Rådets afgørelse 2011/299/FUSP af 23. maj 2011 om ændring af afgørelse 2010/413/FUSP om restriktive foranstaltninger over for Iran (EUT L 136, s. 65) annulleres, for så vidt som de vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende, hvorefter sagsøgte har tilsidesat sin pligt i henhold til artikel 296 TEUF til at fremkomme med en begrundelse for at lade sagsøgeren være omfattet af de anfægtede foranstaltninger.
            
         
               2)
            
            
               Andet anbringende, hvorefter sagsøgte ved at undlade at begrunde de anfægtede foranstaltninger har tilsidesat sagsøgerens ret til forsvar, idet:
               
                           —
                        
                        
                           den manglende begrundelse hindrer sagsøgeren i en effektiv fremførelse af sin opfattelse med hensyn til de oplysninger og det materiale, der foreligger mod virksomheden
                        
                     
                           —
                        
                        
                           disse forsømmelser udgør en grundlæggende tilsidesættelse af sagsøgtes pligter vedrørende de anfægtede foranstaltninger, hvorved disse foranstaltninger bliver uvirksomme for så vidt angår sagsøgeren
                        
                     
         
               3)
            
            
               Tredje anbringende, hvorefter sagsøgeren anlagde et åbenbart urigtigt skøn ved at fastslå, at sagsøgeren var involveret i tilvejebringelse af komponenter til det iranske atomprogram, og at retlige betingelserne for at lade sagsøgeren være omfattet af foranstaltninger var opfyldt.